**Roope Olenius** (s. 1987 Pori) on palkittu suomalainen elokuvaohjaaja, tuottaja ja näyttelijä.

### Ura

Olenius valmistui elokuvanäyttelemisen kandidaatiksi vuonna 2013 New York Film Academyn Los Angelesin kampukselta. Tämän jälkeen Olenius palasi Suomeen näyttelemään elokuvissa ja televisiosarjoissa kuten Tellus (2014), Kimmo (2014), Luokkakokous (2015), Syke (2015) and Downshiftaajat (2015). Samanaikaisesti hän käsikirjoitti, tuotti ja näytteli pääosan lyhytelokuvissa Bro Code - Kaverille kanssa (2013), Dia-cide (2013) ja Valinnan vaikeus (2016).  Vuonna 2015 Olenius näytteli Joonas Makkosen kauhukomediassa Bunny the Killer Thing (2015). 

Oleniuksen debyyttiohjaus Kyrsyä – Tuftland sai ensi-iltansa joulukuussa 2017.  Neea Viitamäen Kyrsyä -nimiseen näytelmään perustuvassa elokuvassa päättäväinen tekstiilialan opiskelija ottaa muutoksen tarpeessa vastaan kesätyöpaikan eristyneeltä ja omituiselta Kyrsyän kylältä.  Ohjauksen lisäksi Olenius myös tuotti ja sovittu elokuvan käsikirjoituksen. Hänet palkittiin parhaana ohjaajana elokuvan maailman ensi-illan yhteydessä Other Worlds Austin -elokuvafestivaaleilla Yhdysvalloissa. Hän sai ohjaajana myös First Look -palkinnon Kreikassa Horrorant Film Festivaalilta. Elokuva palkittiin parhaana fiktiivisenä elokuvana Arizona Underground Film Festivaalilla, parhaana elokuvana Kanadassa Cinemafantastique International Genre Film Festilla, ja parhaana kotimaisena elokuvana Helsingissä Scandinavian International Film Festivalilla, joista Olenius palkittiin samaisen elokuvan tuottajana.  Austin Chronicle -lehden kriitikko Richard Whittaker kirjoitti elokuvasta, että "Oleniuksen debyyttiohjaus on osaksi arthouse-junttikauhua, osaksi tyyliteltyä poliittista meditointia ja loistava kansainvälinen lisäys #MeToo -vuoteen".  Film-o-Holic:n Janne Kahila kirjoitti, että "genrerajoja voi mielin määrin rikkoa, kun genret ja esikuvat ovat niin hyvin hallussa kuin Oleniuksella tuntuu olevan".  Episodin Niko Ikosen arvio oli, että "Olenius on ottanut selkeitä vaikutteita genreklassikoista mutta on samalla onnistunut luomaan jotain todella omaa, yllättävää ja kuitenkin niin perisuomalaista". 

Vuosina 2016-2018 Olenius nähtiin mm. elokuvissa ja televisiosarjoissa Love Records: Anna Mulle Lovee (2016), Äkkilähtö (2016), Ihon alla (2016), Salatut Elämät (2018) ja Uusi Päivä (2018). Ex-Onnelliset (2016-2020) -televisiosarjan finaalikaudella vuonna 2020 Olenius nähtiin Kain roolissa.  Sami Pöyryn arthouse-trillerissä Punainen kohina (2019) Olenius näytteli Jussin roolin. Olenius tuotti elokuvan yhdessä Pöyryn ja Veera W. Vilon kanssa. 

Oleniuksen toinen kokopitkä ohjaustyö Free Skate (2022) sai elokuvateatteriensi-iltansa Suomessa 21.10.2022. Veera W. Vilon käsikirjoitukseen pohjautuvan draama-trilleri elokuvan keskiössä lupaava taitoluistelija loikkaa Venäjältä Suomeen paetakseen epäinhimillisiä olosuhteitaan.  Olenius tuotti elokuvan yhdessä Vilon, Miikka J. Anttilan ja Teea Siltasen kanssa. Hän näyttelee myös Goaltenderin roolin elokuvassa.  Finland Todayn Toni Öhberg ylisti elokuvan olevan "vuoden paras suomalainen elokuva".  The Los Angeles Times kirjoitti arviossaan että "elokuva on visuaalisesti terävä ja hiljaisesti mukaansatempaava, ja että Olenius ja Vilo hienotunteisesti vangitsevat sen eristyneisyyden ja epävarmuuden, jotka voivat tehdä urheilijan elämästä niin kovin yksinäistä." 

Olenius omistaa tuotanto- ja levitysyhtiön Bright Fame Picturesin yhdessä puolisonsa Veera W. Vilon kanssa ja toimii sen johtajana.

### Filmografia

* *Free Skate* (2022) - Ohjaaja, Tuottaja
* *Red Static* (2021) - Näyttelijä (Jussi), Tuottaja
* *Ex-Onnelliset* (2020) - Näyttelijä (Kai)
* *Tuftland* (2017) - Ohjaaja, Tuottaja, Käsikirjoitus
* *Bunny the Killer Thing* (2015) - Näyttelijä (Jari)

### Yksityiselämä

Olenius asuu Espoossa yhdessä puolisonsa Veera W. Vilon ja heidän kolmen lapsensa kanssa.  Olenius on puhunut avoimesti pitkäaikaissairastavansa tyypin 1 diabetesta.

Lähteet
-------

1. ↑
2. ↑  About the Author: Frank Pasquine: NYFA Alumnus Directs Hillbilly-Horror "Tuftland" *New York Film Academy Blog*.  5.9.2016. Viitattu 27.11.2019. (englanniksi)
3. ↑  Bunny the Killer Thing: CAST *bunnythekillerthing.com*. Viitattu 8.4.2024.
4. ↑  Luke Rodriguez • 8 years ago: Bunny the Killer Thing [Review] *Modern Horrors*.  3.4.2016. Viitattu 8.4.2024. (englanniksi)
5. ↑  Kyrsyä – Tuftland wraps up production *Horror Society*.  13.9.2016. Viitattu 8.4.2024. (englanniksi)
6. ↑  Subliminal Films Acquires Hillbilly Thriller TUFTLAND *Horror News | HNN*.  20.10.2018. Viitattu 8.4.2024. (englanniksi)
7. ↑   "Tuftland (2017) - Awards - IMDb". en-US
8. ↑  Richard Whittaker, 9:00AM, Mon Jan. 1, 2018: Top 10 Festival Films of 2017 You Haven't Seen Yet *www.austinchronicle.com*. Viitattu 8.4.2024. (englanniksi)
9. ↑  Janne Kahila: Kyrsyä – Tuftland • Arvostelu *Film-O-Holic.com*.  7.12.2018. Viitattu 8.4.2024.
10. ↑  Kyrsyä – Tuftland – elokuvan arvostelu *Episodi.fi*.  5.4.2018. Viitattu 8.4.2024.
11. ↑   "Ex-onnelliset". Miia Nuutila, Elsa Mämmelä, Annaleena Sipilä (käsikirjoitus). Dionysos Films. 2016-09-12.
12. ↑  Elokuvat | Porilaislähtöinen Roope Olenius näyttelee uudessa trillerissä, joka kuvattiin osin Porissa *Satakunnan Kansa*.  14.6.2021. Viitattu 8.4.2024.
13. ↑  Elokuva Venäjältä Suomeen loikkaavasta urheilijasta joutui trollien vyörytyksen kohteeksi *Yle Uutiset*.  12.10.2022. Viitattu 8.4.2024.
14. ↑   "Free Skate (2022) - IMDb".
15. ↑  Tony Öhberg | October 23, 2022 3:41 pm | Films: 'Free Skate' Film Review: This One, Folks, is the Best Finnish Film of the Year *Finland Today | News in English | finlandtoday.fi*. Viitattu 8.4.2024. (englanniksi)
16. ↑  Noel Murray: Review: Andrea Riseborough and campy 'Please Baby Please' deconstruct gender and the 1950s *Los Angeles Times*.  3.3.2023. Viitattu 8.4.2024. (englanniksi)
17. ↑  About *Bright Fame Pictures*. Viitattu 8.4.2024. (englanniksi)
18. ↑  jburkepmc: "Free Skate" team is Changing the Game *Golden Globes*.  25.2.2023. Viitattu 8.4.2024. (englanniksi)
19. ↑  Vauhdilla kohti unelmauraa *Diabetesliitto*. Viitattu 8.4.2024.

Aiheesta muualla
----------------

* *Roope Olenius* Elonet.
* Hattunen, Emmi: Suomalaisen kauhukomedian tähdet mukana kansainvälisessä tuotannossa *Episodi*.  25.3.2015.
* Vatka, Miia: Kotimainen junttikauhuelokuva palkittiin jälleen maailmalla - Kyrsyä -Tuftland vahvasti esillä Cannesissa *Iltalehti*.  10.5.2018.
* Acting for Film Graduate Stars in Finnish Comedy ‘Bunny The Killer Thing‘ *NYFA – New York Film Academy*.  17.3.2014.  (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |